**מילה טובה למה זה חשוב? (45 דק)**

**שם הפעולה הקודמת- ילדים ונוער עושים מחוות אחד לשניה ברשת**

**שם הפעולה הבאה-דברים שעושים לי טוב | הקבוצה מכירה את הפרט- חלק א'**

**מטרות**

1. החניכותים צריכי.ות להבין בפעולה זו את הכוח של מילים, למה חשוב לפרגן בכלל
2. החניכ.ה תרגיש באופן אישי איך מילה טובה משפיעה עליו.ה
3. הנושא השנתי שלנו עוסק בפרגון הדדי, פעולה זו **חשובה !** מאוד להבנה של החניכים ולקידום לפרוקיט.

**מהלך**

1. **מה נשמע? (5 דק')-** הפעולה הולכת להתרחש בגן המשחקים הציבורי הקרוב ביותר לבית הנוער. לכן סבב המה נשמע יהיה ייחודי.

על כל חניכ.ה לבחור במהלך ההליכה לפארק את הדבר שהוא הכי אוהב בעיר שלו.

1. **מתודת מסלול מכשולים (20 דק')** - כשאר הגענו לגן המשחקים נבחר מסלול מכשולים (קשה) ונראה אותו לחניכים, לאחר מכן נבקש 2 מתנדבים שרוצים להתחרות זה בזה ולבצע את המסלול בזמן המהיר ביותר. 3 מתנדבים אלה ישלחו הצידה לכמה דקות. בזמן הזה נסביר לקבוצה את המתודה.

החניכ.ה שיבחר לעשות את המסלול 1 - הקבוצה הולכת לעודד אותו, לתמוך בו, לרצות שהוא יצליח וינצח שלא יוותר.

החניכ.ה שתבצע את המסלול 2- הקבוצה תקרא לה קריאות בוז (כמובן בגבול הטעם הטוב), תגיד לה שתוותר כי אין סיכוי שהיא תצליח ותוריד אותה מטה.

החניכ.ה ה3- לא תצא מילה מפה, דממה מוחלטת .

במתודה זו החניכים יראו בצורה מציאותית את הכוח של מילים. בדרך כלל החניך שעודדו אותו יגיע רחוק ובצורה השמחה והמרוצה ביותר, החניכה שלא האמינו בה תרים ידיים ולא תסיים את המסלול והחניכה שלא קראו לה כלום תרגיש שקופה.

1. **עיבוד מתודת המסלול (15 דק')**  - נדיין מעט על מה שקרה ונספר למתנדבים מה הייתה מטרת הקבוצה בלי שידעו.

* איך ההרגישו כל אחד מהמשתתפים ?
* מה היה במתודה?
* איך היה לקבוצה? לעודד? להאמין או לא להאמין? לשתוק ?
* מה ראינו שהמילים שלנו גרמו?
* איך זה משפיע עלינו במציאות ? מהו הכוח של המילים שלנו ?
* איך לדעתכם יש לנו את הכוח כקבוצה לנצל את המילים שלנו לטובה?
* לקראת הפרויקט - עם איזה תחושה הייתם רוצים לצאת ?

1. **סיכום (5 דק') -** איך היה? עם מה אני יוצא.ת? תובנה מרכזית

נסיים בהקראת משל המסמרים (מצורף בעזרים)

1. **פינה אישית (5- 10 דק')-** חניך מביא נושא מעולם התוכן שלו ומעביר פרזנטציה לקבוצה (אפשר גם להנחות דיון בקבוצה) במשך 5-10 דק'. לאחר סבב ראשון של הקבוצה, אפשר לתת נושא לפינה אישית- מוזיקה, סוגיות חברתיות, אקטואליה, וכו'

**עזרים**

**יציאה לגן משחקים קרוב**

**סטופר לזמן למסלול מכשולים.**

משל המסמרים

היו היה פעם ילד בעל מזג רע מאד.

אביו נתן לו שקית של מסמרים ואמר לו לתקוע מסמר בגדר הגינה בכל פעם שהוא יאבד את

סבלנותו או שהוא יריב עם מישהו.

ביום הראשון, הוא תקע 37 מסמרים בגדר.

בשבועות הבאים , הוא למד לשלוט בעצמו ומספר המסמרים פחת בגדר מיום ליום:

הוא גילה שיותר קל לשלוט בעצמו מאשר לתקוע מסמרים.

לבסוף, היגיע היום בו הילד לא תקע אף מסמר בגדר.

הוא הלך לאביו ואמר לו שבאותו יום הוא לא תקע אף מסמר.

אז אביו אמר לו להוציא מסמר מהגדר עבור כל יום שהוא לא איבד את סבלנותו.

הימים עברו ולבסוף הילד היה יכול לבשר לאביו כי הוא הסיר את כל המסמרים מהגדר.

האב הוביל את בנו לגדר ואמר לו: "בני, התנהגת למופת, אבל תסתכל על כל החורים שיש

בגדר.

היא לא תהיה אף פעם יותר כמו קודם.

כשאתה רב עם משהו ואומר לו משהו רע, אתה משאיר לו פצע כזה.

אתה יכול לתקוע סכין באדם ואחר כך להוציא אותו, אבל תמיד יישאר פצע.

לא חשוב כמה פעמים תתנצל, הפצע יישאר.

פגיעה מילולית מכאיבה בדיוק כמו פגיעה פיזית.

חברים הם תכשיטים יקרי ערך, הם גורמים לך לחייך ומעודדים אותך.

הם מוכנים להקשיב לך כשאתה זקוק לכך, הם תומכים בך ופותחים בפניך את ליבם.

הראה לחבריך כמה אתה אוהב אותם."